በሱማሌ ክልል በአንድ ጀምበር ከ1 ሚሊዮን 100 ሺህ በላይ ችግኞች ተተከሉ
አዲስ አበባ፡- በሱማሌ ክልል በሚገኙ ሁሉም ወረዳዎችና ዞኖች ሐምሌ 22 ቀን 2012 ዓ.ም በአረንጓዴ አሻራ የችግኝ ተከላ መርሐ ግብር በአንድ ጀምበር ከ1 ሚሊዮን 100 ሺህ በላይ ችግኞችን ተተከሉ። የክልሉ የአካባቢ፣ የደንና የአየር ንብረት ለውጥ ቢሮ ኃላፊ አቶ ሐሰን ፈራህ ለአዲስ ዘመን ጋዜጣ እንደተናገሩት፤ በአረንጓዴ አሻራ የችግኝ ተከላ መርሐ ግብር በአንድ ጀንበር 1 ሚሊዮን 147 ሺህ 695 ችግኞች መተከላቸውን አስታውቀዋል። በዘንድሮ ዓመት የአረንጓዴ አሻራ የችግኝ ተከላ መርሐ ግብር በክልሉ ሊተከሉ ከታቀዱት 3 ሚሊዮን 800
ሺህ ችግኞች ውስጥ እስከአሁን በተለያዩ መርሐ ግብሮች 1 ሚሊዮን 210 ሺህ 405 ችግኞች በአጠቃላይ 2 ሚሊዮን 358
ሺ,100 ሚሊዮን ችግኞች መተከላቸውን አመልክተዋል። በችግኝ ተከላ መርሐ ግብሩ ላይ የሱማሌ ክልል ርዕሰ መስተዳድር አቶ ሙስጠፌ ከሙሀመድ ጨምሮ የተለያዩ ሥራ ኃላፊዎች መገኘታቸውን የጠቁሙት ኃላፊው ፤ የችግኝ ተከላ ፕሮግራሙ በሁሉም የክልሉ ዞኖች፣ ወረዳዎችና ከተሞች የተካሄደ መሆኑን አስታውቀዋል።የችግኝ ተከላ ሥራ በአግባቡ ለመከናወን የሚያስችሉ ተለያዩ ኮሚቴዎች በማቋቋም የዝግጅት ሥራ የተሠራ መሆኑን ጠቁመው፤ የችግኞች ዝግጅት ሥራው ችግኞች መትከያ ጉድጓድ መቆፈሩን በአግባብ የተከናወነ መሆኑን አስታውቀው። ለዚህም ስምንት መቶ ሄክታር መሬት መዘጋጀቱን አመልክተዋል።በክልሉ በገጠርና በከተማ ከሚገኙ ለሁሉም የህብረተሰብ ክፍሎች ችግኝ መትከል ባህል እንዲሆን ለማድረግ የሚያስችል ሰፊ የግንዛቤ ማስጨበጫ ሥራን መሥራቱን ጠቁመው፤ ህብረተሰቡ ከኮሮና ቫይረስ ወረርሽኝ እራሱን በመጠበቅ ርቀቱን ጠብቀው የችግኝ ተከላው ማካሄዱንም አመልክተዋል። ዓምና ከተተከሉት ችግኞች ውስጥ 86 በመቶ መጽደቃቸውን የገለጹት ኃላፊው ፤ የተቀሩት ችግኞች ያልጸደቁበት ምክንያት የክልሉ አንዳንድ አካባቢዎች የዝናብ እጥረት በመከሰቱ እንደ ነበር አስታውሰው፤ የዘንድሮ ከአምና የተሻለ እንዲጸድቅ እየተሠራ መሆኑን አስታውቀዋል። ባለፈው ዓመት የነበሩ ችግሮችን በመቅረፍ ሰፊ የዝግጅት ሥራ መሠራቱን የሚገልጹት ኃላፊው ፤ የአረንጓዴ አሻራ የችግኝ ተከላ መርሐ ግብር እስአአሁን የችግኝ ተከላ ፕሮግራሙ በሁሉም የክልሉ ዞኖች፣ ወረዳዎችና ከተሞች የተለያዩ ሁነቶች በመሞርኮዝ እየተካሄደ መሆኑን አመልክተዋል።በቀጣይ የተጀመረውን የችግኝ
ተከላ ሥራ አጠናክሮ
ማስቀጠል እንደሚገባ የሚናገሩት
ኃላፊው፤ ለዚህ የህብረተሰቡን
ርብርብ እንደሚያስፈልግ አመልክተዋል።
ከዓምና ጀምሮ የተተከሉ
ችግኞችን የመንከባከብና ለመጽደቃቸው
የሁሉምን ጥረት የሚጠይቅ
በመሆን ሁሉም ሰው
የተከላቸውን ችግኞች መንከባከብ
አለበትም ብለዋል፡፡አዲስ ዘመን ሐምሌ 24/2012ወርቅነሽ ደምሰው